Dødseter

En **dødseter** er en tilhenger av Fyrst Voldemort i *[[Harry Potter]]*-serien skrevet av J.K. Rowling.

Dødseterne var opprinnelig kjent som *Ridderne av Walpurgis*, men tok sitt andre navn da Voldemort kastet av seg sin fasade av anstendighet under sitt første forsøk på å ta over Magidepartementet, det rådende organ i Storbritannias magikerverden, og ta makten. Dødseterne tjente som Voldemorts tropper i den første krigen, og var hans mest tiltrodde og lojale følgesvenner. Oppgavene til dødseterne omfatter å kjempe i slag mot Magidepartementet og Føniksordenen, samt psykologisk krigføring mot de som står opp mot fyrsten deres ved å angripe familiene deres, gjerne med dødelig utfall. En som slutter seg til dødseterne må forbli lojal overfor Voldemort til sin død. Voldemort holder streng kontroll med dem og straffer dem hardt for feil; desertering blir straffet med døden.

Alle dødsetere er merket med Mørkets Merke på sin venstre arm, der du til vanlig kan se blodårene dine tydelig. Mørkets merke, Voldemorts tegn (en hodeskalle med en slange til tunge) blir brukt til kalle på dødseterne. Når Voldemort berører et av merkene, blir de andre sorte, og dødseterne skal da straks immivere til hans side. Standarddrakten til dødseterne er en sort kappe med en hvit hodeskallemaske.

## Utvikling i løpet av bøkene
Etter Voldemorts plutselige forsvinning etter å ha angrepet Harry Potter som liten, mistet dødseterne sin evne til å fungere effektivt. Magidepartementet pågrep dem og fengslet dem i Azkaban, selv om enkelte greide å unngå fengsling ved å erklære seg uskyldige, hevde at de hadde blitt forhekset eller lurt, eller fornektet Voldemort. Leserne av bøkene blir presentert for enkelte slike saker gjennom Humlesnurrs tanketank.

Da Voldemort kom tilbake til full styrke ved slutten av *[[Harry Potter og Ildbegeret]]*, samlet han sine tilhengere igjen. Enkelte av dem hadde forrådt ham og var for redde til å vende tilbake, og andre var døde eller fengslet, men mange kom, og de gjenopptok sine plikter under Voldemort da han begynte sitt andre forsøk på å ta makten.

Ryktet gikk om Voldemorts tilbakekomst, men Magidepartementet nekter å anerkjenne dette, og de fleste magikerne valgte å tro på den offisielle forklaringen til departementet. Dette ga dødseterne og Voldemort en stor fordel, og gjennom store deler av *[[Harry Potter og Føniksordenen]]* holdt de en lav profil. Magidepartementets uvitenhet gjorde det mulig for dødseterne å rekruttere desperantene og jøtulene til sin sak. I tillegg deserterte desperantvokterne i fengslet Azkaban, noe som gjør at de innesperrede dødseterne kunne rømme.

I *[[Harry Potter og Føniksordenen]]* ble et forsøk på å høre hele innholdet av en spådom som var lagd om sammenhengen mellom Harry Potter og Voldemort – som hadde ført til Voldemorts fall – mislyktes takket være Føniksordenen og seks elever fra Galtvort – inkludert Harry Potter – og elleve av de tolv dødseterne som deltok i forsøket ble tatt til fange.

## Kjente dødsetere
De som ikke har fått spesifikke forbrytelser opplistet, deltok i stor grad i kampene i Mysteriedepartementet, eller blir kort nevnt med navn i bøkene.

*Argel og Alekto Misfall
****Kjente forbrytelser**: Angrep personer inne på Galtvort. Straffet elever på Galtvort.
****Nåværende status**: I fengsel.
*Averson
****Kjente forbrytelser**: 
****Nåværende status**: I fengsel etter slaget om Galtvort
*Krabbe (Senior)
****Kjente forbrytelser**: 
****Nåværende status**: I fengsel
**Krabbe Senior** er faren til Vincent Krabbe. Krabbe senior var en av de elleve dødsterne som ble tatt til fange i Magidepartementet i forsøket på å stjele en spådom. Etter Fyrst Voldemorts fall, ble han frikjent i en rettssak og slipper dermed å sitte i Azkaban, men i *[[Harry Potter og ildbegeret]]* finner Harry Potter ut at han var en dødseter som hadde handlet av egen vilje. Men problemet er at magiministeren ikke tror på at dødseterne han røper, Averson, Lucifus Malfang, Wolmer McKnife, Nokk, Sir Krabbe og Sir Gurgel er dødsetere, og at de har vært utsatt for Martyrius- eller Befalius-Forbannelse, mens de egentlig har handlet av egen vilje. I slutten av *[[Harry Potter og Føniksordenen]]* sier magiministeren at Voldemort virkelig *har* kommet tilbake og sender dem til trollmannsfengselet Azkaban, da han har sett Voldemort i Magidepartementet.
*Antonin Dolohov
****Kjente forbrytelser**: Hjalp til med å ta livet av Gideon og Fabion Prunk, drepte Remus Lupus og tok nesten livet av Hermine Grang 
****Nåværende status**: I fengsel
*Gurgel (Senior)
****Kjente forbrytelser**: 
****Nåværende status**: Fri og aktiv
*Fenris Vargar
****Kjente forbrytelser**: Smittet blant andre Remus Lupus med varulvforbannelsen. Seriemorder. Lemlestet Rulle Wiltersen for livet.
****Nåværende status**: Fri og aktiv
Fenris Vargar er en fiktiv figur fra bok- og filmserien *[[Harry Potter]]*, skrevet av J.K. Rowling. Det var han som bet Remus Lupus og gjorde ham til varulv (på grunn av at Lupus' far hadde fornærmet ham). Vargar har gjort det til sin fremgangsmåte å bite barn slik at han kan oppdra dem til å hate menneskeheten. Fenris er også en kannibal, siden han liker å bite i menneskekjøtt selv om han ikke er transformert til varulv. Han er på Voldemorts side i den andre krigen, og er en dødseter.

Draco Malfang påstår å ha forbindelse med Vargar; han er «en gammel familievenn». Han bruker Vargar til å true herr Borgia slik at han kan få dødsetere inn på Galtvort for å være med i slaget, men ironisk nok blir Malfang forferdet da han oppdager at Vargar er blant dødseterne da de kommer til Galtvort. Det virker som om Vargar er et så forferdelig monster at Malfang var redd for hva han kunne gjøre, da han ikke hadde planlagt at angrepet skulle gå så langt.

I løpet av slaget ved Galtvort bet Vargar Rulle Wiltersen (mens han var menneske, så Rulle vil ikke bli en varulv). Han etterlot seg Rulle så han såvidt kunne gjenkjennes.

Det engelske navnet er engelske  «Fenrir Greyback», der Fenrir er det engelske navnet på den norrøne ulven Fenris.

*Juksom 
****Kjente forbrytelser**: 
****Nåværende status**: I fengsel

*Radamsus DeMons 
****Kjente forbrytelser**: Deltok i tortureringen av Frank og Alinda Langballe
****Nåværende status**: I fengsel
*Rodolfus og Bellatrix DeMons
****Kjente forbrytelser**: Deltok i tortureringen av Frank og Alinda Langballe
****Nåværende status**: Rodolfus: I fengsel Bellatrix: Død (drept av Molly Wiltersen)
*Rodolfus DeMons

## Bellatrix og Rodolfus DeMons

*Bellatrix
Bellatrix DeMons (født Svaart) er en fiktiv person fra *[[Harry Potter]]*-bøkene av J.K. Rowling. Hun er en dødseter, og ekstremt lojal mot Fyrst Voldemort.

Bellatrix' navn betyr «amasone» eller «krigerske», og som mange andre medlemmer av familien Svaart er hun oppkalt etter en stjerne. Bellatrix *(kjent som Gamma Orionis)* er navnet på en av de klareste stjernene i stjernebildet Orion.

Bellatrix DeMons ble født Bellatrix Svaart, og er kusinen til Sirius Svaart og Regulus Svaart, og søsteren til Narcissa Malfang og Andromeda Dult, samt tanten til Nymfadora Dult.

Bellatrix ble en dødseter og giftet seg med Rodolfus DeMons, bror av Radamsus DeMons. Innen den tid da hun giftet seg hadde hun allerede blitt en sadist. Et år etter at Fyrst Voldemort var overvunnet av Harry Potter, forsøkte de tre, sammen med Bart Kroek jr., å finne informasjon om hvor den overvunne sjelen til Voldemort hold sted, ved å bruke «*Martyriusforbannelsen*» på Frank og Alinda Langballe. Ofrene deres ble sinnssyke av torturen, og for denne kriminelle handlingen ble de fire dødseterne dømt til livstid i Azkaban.

Fjorten år senere var Bellatrix, Rodolfus og Radamsus blant de fengslede dødseterne som brøt seg ut av fengselet og slo seg sammen med Fyrst Voldemort igjen. Familien DeMons blir ansett som noen av Voldemorts mest lojale tilhengere.

Bellatrix DeMons var blant en gjeng dødsetere som forsøkte å stjele en profesi fra Mysterieavdelingen i Magidepartementet. I løpet av dette oppdraget beviste Bellatrix at hun var en voldsom og erfaren kriger ved å sette svartspanerne Nymfadora Dult og Nestor Bindebolt ut av spill, og ved å alene greie å rømme fra Albus Humlesnurr etter at han ankom departementet. Hun tok også livet av Sirius Svaart i en duell, selv om hun er søskenbarnet hans. Hun rømte fra departementet sammen med Voldemort.

I *[[Harry Potter og Halvblodsprinsen]]* forsøker Bellatrix å hindre søsteren sin fra å spørre Severus Slur om hjelp til å beskytte sin sønn, Draco Malfang, siden hun ikke stoler på Slur. Hun viser ingen sympati for Narcissas frykt for Dracos sikkerhet, og skryter av at hvis hun hadde sønner ville hun være stolt av å ofre dem i «mørkets fyrstes» tjeneste. Bellatrix blir også avslørt som en som er flink med psykoblokk, og lærer bort denne kunsten til Draco. På vei for å møte Slur tar Bellatrix kaldblodig livet av en uskyldig rødrev, og sier at hun trodde det stakkars dyret var en spion fra magidepartementet.

Ifølge tradisjonen i familien Svaart burde Bellatrix ha arvet Grimold Plass 12 og alt i huset etter Sirius' død (siden hun var hans nærmeste slektning i live). Sirius' testamente sa imidlertid at alt skulle gå til Harry. For å være sikker på at det ikke var tvil om at Harry virkelig var den rette eier av Sirius' eiendom (og for å unngå at Føniksordenens hovedkvarter skulle ramle i fiendens hender), ble Krynkel innhentet foran Harry for å se om han måtte følge Harrys ordre. Krynkel adlød ordren «Hold munn!», og saken var klar. 
*Wolmer McKnife
****Kjente forbrytelser**: Ukjent, arbeidet som bøddel av farlige dyr for Magidepartementet, og ble lovt «bedre offer» av Voldemort
****Nåværende status**: I fengsel

## [[Familien Malfang]]
**Draco: Ledet angrepet på Galtvort med hensikten å ta livet av Albus Humlesnurr. Brukte en utilgivelig trylleformel.
*****Nåværende status**: Fri og aktiv
**Draco Malfang** (født 5. juni 1980) er en fiktiv person fra J.K. Rowlings bokserie om Harry Potter. Han er Harrys svorne fiende ved *[[Galtvort høyere skole for hekseri og trolldom]]*, og favoritteleven til Smygards husstyrer Severus Slur. I filmene om Harry Potter er det Tom Felton som har rollen som Draco Malfang (Draco Malfoy eng. uttale).

## Familieforhold
Draco Malfang er eneste sønn av Lucifus Malfang og Narcissa Malfang.

## Første møte
Draco Malfang blir først nevnt i Harry Potter og De vises stein i kapittel 5, og ved navn i kapittel 6. Møtet finner sted i Diagonallmenningen inne i *Madam Malkins Gevanter for enhver anledning*, og allerede da blir det tydelig at Draco og Harry Potter ikke kommer godt overens.
Draco Malfang er elev ved *Galtvort høyere skole for hekseri og trolldom*, og går i Harry Potters klasse. I sitt 5. år blir han utnevnt til prefekt, og senere på året blir han medlem av inkvisitorialtroppen til Venke Dolorosa Uffert. Draco blir ikke nevnt blant de flinkeste elevene på skolen, men heller ikke blant de dårligste. Han har rollen som speider ved rumpeldunklaget til Smygard.

Da Dracos far, Lucius Malfang, blir arrestert i Harry Potter og Føniksordenen, viser Voldemort interesse for Draco. I Harry Potter og Halvblodsprinsen blir det antydet at Draco er blitt dødseter, og har fått dødseternes merke «tatovert» på armen. Selv om dette aldri blir bevist i boken, er det veldig mange indisier på at det stemmer.

Draco får en viktig oppgave i *Harry Potter og Halvblodsprinsen* da Voldemort beordrer ham å ta livet av professor Albus Humlesnurr, en oppgave han til syvende og sist feiler i å utføre (se Slaget ved Galtvort). Draco tilbringer mesteparten av skoleåret i den sjette boken med å reparere et forsvinningsskap i nødvendeligrommet slik at han kan skape en passasje mellom dette skapet og dets motpart i butikken Borgia og Brust. Denne passasjen bruker han til å slippe dødsetere inn på Galtvort. Selv om Harry bestandig har sett på Draco som ond, oppdager han at Draco står inne på Stønne-Stinas toalett og gråter i frykt for hva som vil skje med familien hans om han feiler oppgaven Voldemort har gitt ham. Det at Draco til slutt ikke greier å ta livet av en annen person, viser at han fortsatt er i besittelse av uskyldighet ifølge Humlesnurr. Det ble også avslørt i *Harry Potter og Halvblodsprinsen* at Draco er begavet innen psykoblokk, noe Harry aldri har kunnet, og sannsynligvis aldri vil lære seg.

**Lucius: Ga Tom Vensters dagbok til Gulla Wiltersen og var leder for operasjonen ved Magidepartementet. Har en lang historie med å utpresse medlemmer av Magidepartementet og skolestyre, spesielt i sine forsøk på å få Humlesnurr avsatt som rektor. Har bestukket tilsvarende mange medlemmer av Magidepartementet og skolestyret. 
*****Nåværende status**: I fengsel
Lucifus Malfang er en fiktiv person fra J.K. Rowlings bokserie om Harry Potter. Levde helt til 1996 som overhode for sin fullblodsfamilie i Wiltshire. For tiden lever han i fengselet Azkaban. Det amerikanske bladet Forbes har Malfang på tolvteplass over mest velstående fiktive personer.

I filmene om Harry Potter spilles Lucius Malfang av Jason Isaacs.

Lucifus Malfang er sønnen til Abraxas Malfang, som døde av dragekopper mens hans barnebarn, Draco, ennå bare var et barn.
Han er født i 1954, og fikk sin utdannelse ved Galvort høyere skole for hekseri og trolldom, der han trolig møtte sin kone Narcissa, og mange andre smygardinger som senere ble dødsetere.
Lucifus og Narcissa fikk senere en sønn, Draco Malfang
Han er gift med Narcissa Malfang og er faren til Draco Malfang. Han var også en av dødseterne under Voldemorts første regjeringstid, men hevdet at han hadde vært forhekset med befaliusforbannelsen, og ikke hadde noe annet valg enn å følge mørkets Mørkets Fyrste helt til han forsvant etter å ha forsøkt å drepe Harry Potter. I bok nr. 4 – Harry Potter og Ildbegeret avslører Harry Potter derimot at Lucifus Malfang fremdeles er en av Mørkets Fyrstes nærmeste støttespillere.

Lucifus Malfang og Arthur Wiltersen er bitre uvenner. Lucifus er fullblods, og hater alle grumser, og mener de ikke er ekte trollmenn, og at de ikke er verdige å gå på Galtvort. Han misliker også sterkt alle som liker gomper, slik som herr Wiltersen gjør. Allerede i Harry Potter og Mysteriekammeret havner Malfang i slagsmål med Herr Wiltersen. Lucifus Malfang lurer da også Gulla Wiltersen til å ta imot en gammel dagbok med minnet av Voldemort, eller Tom Dredolo Venster. Dette fører til at basilisken som lever i mysteriekammeret blir sluppet fri, og mange på Galtvort blir skadet.

Harry Potter klarer å komme på vrangsiden av Lucifus Malfang allerede i bok nr. 2 – Harry Potter og Mysteriekammeret. Da frigir han nemlig familien Malfangs husnisse Noldus ved å lure Lucifus til å gi ham klær, og i filmen prøvde han og drepe harry potter, man hørte at han sa avade (noe som egentlig er litt rart fordi Rowling har sakt at mordforbannelsen først ble nevnt i bok 4) men så ble harry reddet av Noldus.

I Harry Potter og Føniksordenen vet Harry at Lucifus er en dødseter,og han blir sjokkert over å se at han fremdeles har så god innflytelse på departementet etter at han selv avslørte ham som dødseter. Daværende magiminister Kornelius Bloeuf var derimot totalt overbevist om at Harry var ubalansert, og trodde ham ikke. På slutten av Harry Potter og Føniksordenen leder Lucifus en gruppe dødsetere til Mysteriedepartementet i et forsøk på å få tak i en profeti som omhandler Harry Potter og Voldemort. Forsøket ble hindret av Harry Potter og flere andre medlemmer av Humlesnurr-legionen med hjelp fra Føniksordenen. 
Etter at han ble arrestert som følge av dette har Lucifus Malfang falt i unåde hos Voldemort
Malfang benyttet også en befalius på Styriasn Pommer.

I Harry Potter og Halvblodsprinsen blir Bloeuf tvunget til å se sannheten i øynene,og han blir erstattet av Rufus Grimst som arresterer Lucifus Malfang og sender ham til trollmannsfengselet Azkaban. Dette fører til at Draco tar farens plass i dødseternes rekker. Da er Lucifus bare glad for å sitte i Azkaban.

**Narsissa Svaart: Ingen kjente kriminelle handlinger
*****Nåværende status**: Fri og aktiv
Narsissa Malfang, født Svaart er en fiktiv figur i Harry Potter-serien, skrevet av J.K. Rowling. Det er ikke så mye informasjon som er gitt om henne i bøkene, annet enn hennes slektsskap. Hun ble født inn i familien Svaart, og er søskenbarnet til Sirius Svaart og Regulus Svaart, og søster til Bellatrix Svaart og Andromeda Svaart. Narsissa er også tanten til Nymfadora Dult.

Narsissa er i tillegg gift med Lucius Malfang, og mor til Draco Malfang. Hun blir beskrevet som at det bestandig ser ut som om hun rynker på nesen, som om hun lukter noe som ikke lukter godt. Dette utseendet er sannsynligvis en følge av hennes nedsettende holdning til andre, en holdning hun deler med både sin ektemann og sin sønn. Hun blir også beskrevet som så «blek at det virker som om hun skinner i mørket, og det lange blonde håret strømmende ned ryggen hennes gir intrykk av en druknet person»[HP6].

Da husnissen Krynkel forlot Grimold Plass 12 på Sirius' «ordre», dro han til hjemmet til Narsissa Malfang, siden hun var det eneste tilgjengelige medlemmet av familien han fortsatt respekterte. Siden han var begrenset av husnissenes bånd til sin herre, kunne han ikke avsløre hvor hovedkvarteret til føniksordenen var, men han kunne hjelpe Narcissa å finne ut hvordan hun kunne lure Sirius ut av huset. Planen Krynkel og Narsissa la sammen, førte dessverre til den alt for tidlige døden på slutten av *[[Harry Potter og Føniksordenen]]*.

Narsissa Malfangs kjærlighet til sin ektemann og sønn er overraskende ærlig. Hun var knust da hennes ektemann ble etterlatt i Azkaban, og kom til Severus Slur sammen med sin søster Bellatrix for å be ham beskytte sin sønn fra Fyrst Voldemort. Hun greide å overbevise Severus til å inngå en ubrytelig avtale om å beskytte Draco. Det virkelige forholdet mellom Narsissa og Severus kan illustreres av kontrasten mellom Slurs generelt kalde og fjerne forhold med andre, og hans rolige og sympatiske samtale med Narcissa den kvelden han inngår den ubrytelige avtalen.

Narsissa blir senere sett i *[[Harry Potter og Halvblodsprinsen]]* mens hun handler nye kapper sammen med sin sønn. Hun og sønnen slenger bemerkninger til Harry og Hermine da de kommer inn i butikken. Harry og Draco starter nesten å duellere, men Narsissa avdramatiserer det hele ved å forlate butikken sammen med sin sønn. Hun prøvde å true Harry Potter mens hun sørget for at hennes sønn var trygg, men det er mulig hun var mye mer redd for Harry enn han var for henne.

Narsissas lojalitet er mot sin ektemann og sin sønn, dødseterne, og dermed også Fyrst Voldemort. Det er derimot ikke kjent at Narsissa faktisk er en dødseter selv, siden ingen fortelling om ugjerninger fra hennes kant er nevnt i bøkene så langt.

### Narsissa Malfangs familietre

## Flere dødsetere
*Multiplom 
****Kjente forbrytelser**: 
****Nåværende status**: I fengsel
****Originalt navn**:
*Nokk 
****Kjente forbrytelser**: 
****Nåværende status**: I fengsel
*Petter Pittelpytt
****Kjente forbrytelser**: Anklaget Sirius Svaart for å ha forrådt Lilly og Jakob Potter, og døden av dem uskyldige gomper, samt han selv. Bedro selv Lilly og Jakob, tok livet av Fredrik Djervell, ledet Bertha Flurp inn i Voldemorts hender, og assisterte Voldemort i å skaffe seg en ny kropp.
****Nåværende status**: Død.
****Originalt navn**: Peter Pettigrew (Wormtail)
Petter Pittelpytt er en figur fra J.K. Rowlings bokserie om *[[Harry Potter]]*. Han er en liten, rotteaktig mann, og går under kallenavnet Ormsvans.

*Augustus Rottenroll
****Kjente forbrytelser**: Drepte Fred Wiltersen, Brukte sin jobb ved Magidepartementet for å spionere for Voldemort.
****Nåværende status**: I fengsel
****Originalt navn**: Augustus Rottenroll
*Severus Slur
****Kjente forbrytelser**: Avslørte profesien om at en gutt med krefter til å bekjempe ham snart ble født for Voldemort. Tjente som dobbeltagent i mange år. Tok livet av Albus Humlesnurr ved hjelp av «*Avada Kedavra*»-formelen. Stakk av sammen med flere andre dødsetere etter slaget ved Galtvort. I Harry Potter syv kommer det frem at hans sanne lojalitet egentlig var Humlesnurr fra Voldemort tok opp jakten på Lilly Eving. 
****Nåværende status**: Død (drept av Voldemort)
****Originalt navn**: Severus Snape
**Severus Slur** (født 9. januar 1959) (Død våren 1998) er en fiktiv person fra bok- og filmserien *[[Harry Potter]]*, skrevet av J.K. Rowling. Han var lærer i faget Eliksirer i 15 år, og Forsvar mot svartekunster i ett år, og var leder for huset Smygard ved Galtvort høyere skole for hekseri og trolldom. Han viste tydelig at han ikke likte Harry Potter, noe som ikke akkurat bidro til at Harry likte Slur til gjengjeld. 
I *[[Harry Potter og Fangen fra Azkaban]]* finner Harry ut at Sirius Svaart (en av Jakob Potters beste venner, og Harrys gudfar) lurte Slur til Hylehuset, der han kunne blitt seirøst skadd eller drept av Remus Lupus som varulv. Slur ble reddet av Jakob; men Slur innbiller seg at Jakob var involvert i planene om å lure ham dit fra begynnelsen av, og bare redder ham igjen fordig han er redd for å bli utvist fra skolen. Senere, i *[[Harry Potter og Føniksordenen]]*, blir det avslørt at Slur ble utsatt for erting og mobbing fra Jakob og Sirius i løpet av deres 5. år ved skolen.

Slur kaller stadig vekk Harry og «en ekkel liten gutt som ikke bryr seg om regler»HP4. Han erter Harry i eliksirtimene, gjør narr av arbeidet hans og gir ham stadig gjensitting. Slur prøver også ved flere anledninger å få Harry og Ronny utvist fra skolen. Tross alt dette redder Slur Harrys liv mer enn en gang i løpet av historiene.

Ved slutten av den fjerden boken forsøker Slur å overbevise Kornelius Bloeuf om at Voldemort har returnert ved å vise ham Mørkets Merke på armen sin, et merke som viser seg når Voldemort er sterk. Humlesnurr sender Slur ut på en misjon, som senere viser seg å være og besøke Voldemort.
*Trassel
****Kjente forbrytelser**: Tok ifølge Igor Karkaroff livet av familien McMester
****Nåværende status**:Fri og Aktiv.
*Øxodd
****Kjente forbrytelser**: 
****Nåværende status**: Fri og Aktiv.
*Dolorosa Uffert
****Kjente forbrytelser**: Prøvde å stjele profetien fra departementet, Skadet Minerva McSnurp, Tok tryllestavene til gompefødte, Prøvde å få svartspanerne til å drepe Rubeus Gygrid, Fjernet Albus Humlesnurr fra Galtvort høyere skole for hekseri og trolldom og tok over som rektor og stiftet Inkvisitorialtroppen som skulle slåss mot Humlesnurr-legionen og plage andre elever.
****Nåværende status**:
****Originalt navn**: Dolores Umbridge
Hun støter også på Mundungus Styrfeder og truer med å gi ham bot. Men da Mundungus tilbyr henne en medaljong (som han ironisk nok hadde stjålet fra huset til Sirius Svaart etter Sirius' død) lar hun han gå. Denne medaljongen viser seg å være en Malacrux som tilhører Fyrst Voldemort.

## Tidligere dødsetere
*Regulus Svaart (den mystiske R.A.S.)
****Grunn for å ha gitt opp tjenesten som dødseter**: Forsøkte å trekke seg som dødseter etter at han forsto nøyaktig hvor langt Voldemort var villig til å gå for å oppnå makt, og ble drept av Voldemort.
****Nåværende status**: Død (Drept av dødsetere)
*Bellatrix DeMons
****Kjente forbrytelser**: Deltok i tortureringen av Frank og Alinda Langballe, Deltok under angrepet i mysterieavdelingen og forårsaket Sirius Svaarts død. Drepte husnissen Noldus.
** Grunn til å ha gitt opp: Myrdet av Molly Wiltersen
****Nåværende status**: Død
*Bart Kroek jr. 
****Kriminelle handlinger**: Deltok i torturen av Frank og Alinda Langballe, og utleverte Harry Potter til Voldemort. Utførte utilgivelige trylleformler.
****Grunn for å ha gitt opp tjenesten som dødseter**: Mottok et «kyss» fra en desperant.
****Nåværende status**: Uten sjel (sett på som en skjebne verre enn døden
*Gissik
****Kriminelle handlinger**: Angrep personer på Galtvort, var med på tortureringen av Frank og Alinda Langballe
****Grunn for å ha gitt opp tjenesten som dødseter**: Truffet av en drapsformel kastet av en annen dødseter.
****Nåværende status**: Død
*Igor Karkaroff
****Kriminelle handlinger**: 
****Grunn for å ha gitt opp tjenesten som dødseter**: Sluttet å tjene Voldemort etter hans første fall og bestemte seg for å starte på nytt liv. Anga Augustus Rottenroll i prosessen
****Nåværende status**: Død (drept av Voldemort og dødseterne hans. )
****Kjønn**: Mann
****Øyenfarge**: Blå
****Hårfarge**: Grått (tidligere sort)
****Skole**: Durmstrang
****Lojalitet**: Ingen, tidligere dødseter
****Bok ved opptreden**: Harry Potter og Ildebegeret
****Originalt navn**: Igor Karkaroff
****Skuespiller**: Predrag Bjelac

Igor Karkaroff (død 1996) er en fiktiv figur i bok- og filmserien Harry Potter, skrevet av J.K. Rowling.

Karkaroff er en tidligere dødseter. Han ble tatt til fange av svartspaneren Alastor Bister etter Voldemorts fall. Magidepartementet satte ham senere fri fra Azkaban for å ha navngitt dusinvis av andre dødsetere.

Karkaroff ble senere rektor ved Durmstrang, en magikerskole man tror er lokalisert et sted i øst-Europa. Under hans tid ved skolen, ble det sagt at skolen underviste i faktiske svartekunster, og ikke bare i forsvar mot disse. Videre var Durmstrang kun åpen for fullblods magikere. Det er ikke kjent hvor mye av dette som var en følge av at Karkaroff ble rektor, og hvor mye som allerede var vanlig ved skolen før han begynte der.

Karkaroff viste en eksepsjonell favorisering mot den bulgarske studenten Viktor Krumm i Tretrollmannsturneringen i 1994, sannsynligvis fordi Krumm var hans egen student. Karkaroff var dommer ved turneringen, i egenskap av at han var rektor ved en av de deltakende skolene. Etter den uventede uttrekningen av *to* deltakere fra Galtvort truet Karkaroff med å trekke ut sin skole fra turneringen.

I løpet av året møtte han med med-dødseter Severus Slur, som han hadde flere konversasjoner med om tidligere hendelser. I juni 1995, ved slutten av Tretrollmannsturneringen, dro Karkaroff i skjul etter at han merket av Voldemort tilkalte ham.

Ifølge Viktor Krumm styrte ikke Karkaroff Durmstrangskipet som lå fortøyd i innsjøen ved Galtvort, men lot heller studentene sine gjøre alt arbeidet.

Etter å ha returnert til makten nevnte Voldemort at han skulle la Karkaroff betale for sin feighet. I *[[Harry Potter og Halvblodsprinsen]]* blir det avslørt at Karkaroff ble funnet død i et skur med mørkets merke hengende over seg, noe som indikerer at han ble drept av dødsetere. Arthur Wiltersen syntes det var imponerende at han overlevde et helt år etter at han deserterte fra Voldemort. Etter deserteringen ble liket funnet nord i England.

Igor Karkaroffs nasjonalitet er usikker. Han prater uten en utenlandsk aksent, men Durmstrangs vinterbekledning, som består av pelskapper, virker som om det er en referanse til tradisjonell nordlig bekledning vanligvis assosiert med den russiske ushankaluen. Hans fulle navn er slavisk, selv om det er fiksjonelt og skal peke på at han er en generell «utlending fra øst», heller enn å peke på ett spesielt land. Fornavnet «Igor» er veldig uvanlig utenfor Russland, Ukraina og Belarus.

*Professor Krengle 
****Kriminelle handlinger**: Tjente som vert for den kroppsløse Voldemort, forsøkte å stjele De vises stein og ta livet av Harry Potter.
****Grunn for å ha gitt opp tjenesten som dødseter**: Ble forlatt av Voldemort etter at Humlesnurr greide å redde Harry Potter og De vises stein. Døde kort tid etter.
****Nåværende status**: Død
**MERKNAD: Krengle ble besatt av Voldemort etter en reise til Albania. Krengle kan derfor ikke sees på som en ekte dødseter, siden hans handlinger ikke helt og holdent var hans egne.
Professor Krengle er lærer i faget forsvar mot svartekunster under Harrys første år ved skolen.

Krengles fornavn er ikke nevnt i bøkene, men det offisielle kortspillet (som tidligere har oppgitt korrekte navn på figurer i bøkene før bøker der de ble nevnt er lansert) oppgir «Quirinus» som hans fornavn. 
Før Harry starter sitt første år ved Galtvort, brukte Krengle et år på å få litt praktisk erfaring innen forsvar mot svartekunster. Ryktene sa at han hadde møtt vampyrer i den sorte skogen. Han opptrådte nervøst og stammende helt siden han returnerte. Det blir avslørt at Krengle møtte en såvidt levende Fyrst Voldemort på denne reisen. Voldemort lurte den unge og naive Krengle til å bli med på den mørke siden, og brukte ham i en plan om å stjele De vises stein fra hvelv 713 i magikerbanken Flirgott. Heldigvis hadde Gygrid fjernet steinen fra hvelvet tidligere den samme dagen for å bringe den til Galtvort.

Voldemort bestemte seg for at han måtte holde et øye med Krengle, så han bestemte seg for å dele kropp med ham. For å skjule det faktum at Voldemorts fjes var på baksiden av hodet sitt, måtte Krengle ha på seg en lilla turban.

Etter at han returnerte begynte Krengle å oppføre seg nervøst, sannsynligvis for at folk ikke skulle mistenke ham for noe. Han forklarte turbanen med at det var en gave fra en afrikansk prins for å bli kvitt en zombie for ham. Selv førsteklassen han hadde i forsvar mot svartekunster trodde ikke på historien, siden han ble rosa og begynte å prate om været da han ble spurt om hvordan han ble kvitt zombien.

For å holde Voldemort i live, måtte Krengle ta livet av enhjørninger i Den Forbudte Skogen og drikke blodet deres.
*Rosén
****Kriminelle handlinger**: 
****Grunn for å ha gitt opp tjenesten som dødseter**: Nektet å bli tatt til fange etter Voldemorts fall, og ble drept i en kamp mot Alastor Galøye Bister
****Nåværende status**: Død
*Wilkes
****Kriminelle handlinger**: 
****Grunn for å ha gitt opp tjenesten som dødseter**: Drept av svartspanere
****Nåværende status**: Død

## Uskyldige som tjente Voldemort ubevisst eller mot sin vilje
*Ludo Humbag
****Antatte kriminelle handlinger**: Ga informasjon til Voldemort
****Faktisk handlingsforløp**: Ga informasjon til Augustus Rottenroll uten å vite at han var en dødseter.
****Nåværende status**: Frifunnet
*Sirius Svaart 
****Antatte kriminelle handlinger**: Forræderi av Lilly og Jakob Potter og døden av tolv uskyldige gomper og en magiker
****Faktisk handlingsforløp**: Ble falskt anklaget av Petter Pittelpytt
****Nåværende status**: Aldri formelt frifunnet (selv om Kornelius Bloeuf sier seg enig i at han var uskyldig i *[[Harry Potter og Halvblodsprinsen]]*). Falt gjennom et forheng i Mysterieavdelingen og døde.
*Olmar Omen
****Antatte kriminelle handlinger**: Forøk på å stjele Harrys profeti fra Mysteriedepartementet.
****Faktisk handlingsforløp**: Var under «*Befalius-forbannelsen*» kastet av Lucifus Malfang
****Nåværende status**: Drept av en farlig plante, Djevelsnare send til ham av en ukjent person mens han lå på St. Mungus Hospital
*Rubeus Gygrid
****Antatte kriminelle handlinger**: Åpnet Mysteriekammeret.
****Faktisk handlingsforløp**: Falskt anklaget av Tom Venster
****Nåværende status**: Frifunnet fra Azkaban
*Viktor Krumm
****Antatte kriminelle handlinger**: Brukte «*Martyriusforbannelsen*» på Fredrik Djervell under den tredje oppgaven i Tretrollmannsturneringen.
****Faktisk handlingsforløp**: Var under «*Befalius-forbannelsen*» kastet av Bart Kroek jr.
****Nåværende status**: Aldri anklaget
*Styrian Pommer
****Antatte kriminelle handlinger**: Forsøkte å stjele Harrys profeti fra Mysteriedepartementet.
****Faktisk handlingsforløp**: Var under «*Befalius-forbannelsen*» 
****Nåværende status**: Sannsynligvis sluppet fri fra Azkaban
*Madam Rosmerta
****Antatte kriminelle handlinger**: Assisterte Draco Malfang i hans forsøk på å ta livet av Albus Humlesnurr. Sendte et forhekset halskjede og forgiftet mjød til Galtvort for at det skulle gis til Humlesnurr, noe som resulterte i nesten fatale ulykker som involverte Katti Bull og Ronny Wiltersen
****Faktisk handlingsforløp**: Var under «*Befalius-forbannelsen*» kastet av Draco Malfang
****Nåværende status**: Sannsynligvis frifunnet eller aldri anklaget
*Svinton Slipprush
****Antatte kriminelle handlinger**: Å ha kjennskap til dødseternes planer og å ha vert med og jaget Harry over hele England (Han tilkalte Voldemort når han fant ut hvem som var den ekte harry (Det var syv av dem, alle andre hadde drukket poliksyr))
****Faktisk handlingsforløp**: De fleste som har møtt ham er enige om at sjansene for at han er en dødseter er relativt små, han var under > det vet man fordi han beskrevet som med veldig tomme øyne i Harry Potter og Dødstalismanene, mens i Harry Potter og fangen fra azkaban ble han beskrevet som det helt motsatte.
****Nåværende status**: Frifunnet
*Gulla Wiltersen
****Antatte kriminelle handlinger**: Åpnet Mysteriekammeret
****Faktisk handlingsforløp**: Besatt av Voldemort gjennom Tom Vensters dagbok 
****Nåværende status**: Aldri anklaget
*Blunka 
****Antatte kriminelle handlinger**: Avfyre Mørkets Merke
****Faktisk handlingsforløp**: Falskt anklaget av Bart Kroek jr.
****Nåværende status**: Frifunnet, men hun fikk sparken av Bart Kroek sr. Det bør bemerkes at Blunka ikke fikk sparken fordi hun avfyrte mørkets merke, men fordi hun tillot at Bart Kroek jr. unnslapp.

### Pittelpytt som Skorpus

De neste tolv årene skjulte Ormsvans seg i rotteform. Han var nødt til å ligge lavt, for han visste at dødseterne ville være på jakt etter ham. Han skjulte seg for alle andre også, slik at de skulle tro han var død. På uvisst hvilket vis kom han så inn i Wiltersen-familiens eie, som kjæledyret til Perry Wiltersen. Perry kalte ham Skorpus. Da Ronny begynte på Galtvort, arvet han Skorpus.

Hermine Grangs katt Skeivskank var svært mistenksom overfor denne rotta, og forsøkte å angripe ham hver gang han fikk sjansen. Dette resulterte i at Pittelpytt nok en gang måtte late som han var blitt drept, noe som førte til en større krangel mellom Ronny og Hermine. Pittelpytt visste også at Svaart, som på dette tidspunktet hadde klart å rømme fra Azkaban, fortsatt var på jakt etter ham, og på slutten av Harrys tredje skoleår, avslørte Svaart og Lupus hele sammenhengen for Harry og hans venner. Til slutt klarte Pittelpytt igjen å slippe unna.

## Eksterne lenker
* Harry Potter Lexicons artikkel om dødsetere
* Den norske Harry Potter wikien artikler med dødsetere